b'\n_START_ARTICLE_\nPengeboman Mumbai 13 Julai 2011\n_START_SECTION_\nSiasatan\n_START_PARAGRAPH_\nKementerian Dalam Negeri mengkategorikan letupan bom sebagai tindakan pengganas dan menghantar pasukan Agensi Siasatan Negara (NIA).Terdapat kemungkinan penggunaan ammonium nitrat sebagai bahan asas letupan. Detonators mungkin telah digunakan. NIA menyatakan kemungkinan penglibatan Mujahideen India dan Lashkar-e-Taiba dari Pakistan._NEWLINE_Mujahideen India dikatakan erlibat dalam pengeboman Ahmadabad pada 26 Julai 2008; siri letupan Delhi pada 13 September 2008; serangan pengganas Mumbai pada 26 November 2008, Letupan kilang roti Jerman di Pune pada 13 Februari 2010. Spekulasi juga menyatakan kemungkinan penjenayah yang telah membunuh wartawan J. Dey, serta pembunuhan Dawood Ibrahim. Pada 13 Julai merupakan hari Martyr Kashmir dan boleh jadi pejuang Kashmir bertanggungjawab. Mungkin juga mereka mahu menggagalkan proses damai Indo-Pakistan.\n_START_SECTION_\nDomestik\n_START_PARAGRAPH_\nPresiden India Pratibha Patil dan Naib Presiden India Hamid Ansari melahirkan rasa terkejut dan mengutuk serangan di Mumbai . Perdana Menteri India Manmohan Singh juga mengutuk pengeboman, dan menggesa rakyat Mumbai supaya bertenang dan menunjukkan perpaduan. Sonia Gandhi selaku pengerusi Kongres Kebangsaan India dan Gadkari Nitin daripada BJP menyuarakan kemarahan mereka dan mengucapkan takziah kepada keluarga mangsa.LK Advani melawat Mumbai pada 14 Julai dan menyatakan bahawa serangan ini membuktikan kegagalan dasar kerajaan._NEWLINE_Ahli politik tempatan, Manohar Joshi dari Parti Sena Shiv, menggesa kerajaan supaya mengambil langkah segera dan mendedahkan pihak yang bertanggungjawab.'